Document ID: 31979R2326

KOMISSION ASETUS (ETY) N:o 2326/79,
annettu 23 päivänä lokakuuta 1979,
interventioelinten hallussaan pitämän paloitellun naudanlihan myynnistä kausittaisia tarjouskilpailuja koskevan menettelyn mukaisesti ja asetuksen (ETY) N:o 79/75 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 425/77 (), ja erityisesti sen 7 artiklan 3 kohdan,
sekä katsoo, että
mahdollisuus tarjota jatkuvasti naudanlihaa interventioon on aikaansaanut suuria varastoja yhteisössä; osa interventio-ostoista on varastoitu paloiteltuna lihana interventiojärjestelmän parantamiseksi komission asetuksen (ETY) N:o 2226/78 (), sellaisena kuin se on viimeksi muutettuna asetuksella (ETY) N:o 1763/79 (), mukaisesti,
neuvoston asetuksen (ETY) N:o 98/69 (), sellaisena kuin se on muutettuna asetuksella (ETY) N:o 429/77 (), 1 artiklan 1 kohdan c alakohdassa tarkoitetut varastojen purkuolosuhteet on täytetty,
on mahdollista soveltaa tarjouskilpailumenettelyä komission asetuksen (ETY) N:o 2173/79 () mukaisesti; olisi tarpeen luoda tällainen järjestelmä, joka mahdollistaa näin varastoidun lihan säännöllisen menekin, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Interventioelinten hallussaan pitämää ja yhteisön lainsäädännön mukaisesti paloiteltua naudanlihaa on myytävä.
Myynnin on tapahduttava kausittaista tarjouskilpailumenettelyä noudattaen.
Asetuksen (ETY) N:o 2173/79 ja erityisesti sen 6 P12 artiklan säännöksiä on sovellettava, jollei tämän asetuksen säännöksistä muuta johdu.
2 artikla
1. Yleinen ilmoitus kausittaisista tarjouskilpailuista on julkaistava viimeistään, kun ensimmäinen tämän artiklan 2 kohdassa tarkoitettu erityinen tarjouskilpailu julkaistaan.
2. Näiden kausittaisten tarjouskilpailujen yhteydessä interventioelinten on toteutettava erityisiä tarjouskilpailuja asetuksen (ETY) N:o 2173/79 6 ja 7 artiklojen mukaisesti.
3. Vahvistettaessa jokaisen erityisen tarjouskilpailun vähimmäismyyntihintoja on otettava huomioon naudanlihan markkinatilanne sekä interventioelinten toteuttamat ostot ja myynnit.
4. Interventioelinten on myytävä ensisijaisesti lihaa, jota on varastoitu kauimmin. Ne eivät saa missään tapauksessa myydä lihaa, jonka ne ovat ottaneet haltuunsa erityisessä tarjouskilpailuilmoituksessa mainitun määräpäivän jälkeen.
3 artikla
Kumotaan komission asetus (ETY) N:o 79/75 ().
4 artikla
Tämä asetus tulee voimaan 1 päivänä marraskuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä lokakuuta 1979.

Labels: 2
3
17